Document ID: 31992R3565

KOMISSION ASETUS (ETY) N:o 3565/92,
annettu 10 päivänä joulukuuta 1992,
yksityiskohtaisista säännöistä silkkiäistoukkien tuesta annetun asetuksen (ETY) N:o 1054/73 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon erityistoimenpiteistä silkkiäistoukkien kasvatuksen edistämiseksi 24 päivänä huhtikuuta 1972 annetun neuvoston asetuksen (ETY) N:o 845/72(), sellaisena kuin se on viimeksi muutettuna asetuksella (ETY) N:o 2059/92(), ja erityisesti sen 2 artiklan 5 kohdan,
sekä katsoo, että
komission asetuksen (ETY) N:o 1054/73() 3 artiklan 1 kohdassa, sellaisena kuin se on viimeksi muutettuna asetuksella (ETY) N:o 683/74(), säädetään erityisesti, että silkkiäistoukkien kasvattajan on jätettävä tukihakemus viimeistään 30 päivänä marraskuuta kunakin vuonna koko tuen menettämisen uhalla; suhteellisuusperiaatteen ja tuen moitteettoman soveltamisen periaatteet huomioon ottaen olisi rajoitettava edellä tarkoitetun tukihakemuksen esittämisen lyhyen viivästymisen seuraukset,
tämän seurauksena kasvatuskaudesta 1991/1992 lähtien kyseiset säännökset olisi muutettava ja laajennettava toimenpiteet koskemaan asianomaisia, jotka jättävät tukihakemuksen tiettyyn päivään mennessä, ja
tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1054/73 3 artiklan 1 kohta seuraavasti:
"1. Tuki myönnetään silkkiäistoukkien kasvattajalle hakemuksesta, joka hänen on jätettävä viimeistään 30 päivänä marraskuuta kunakin vuonna, paitsi ylivoimaisen esteen sattuessa.
Kuitenkin, jos hakemus jätetään:
- viimeistään 31 päivänä joulukuuta samana vuonna, tuesta myönnetään kaksi kolmasosaa,
- viimeistään 31 päivänä tammikuuta seuraavana vuonna, tuesta myönnetään yksi kolmasosa
Kukin toukankasvattaja voi jättää ainoastaan yhden hakemuksen."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan kasvatuskaudesta 1991/1992 lähtien asianosaisiin, jotka jättävät tukihakemuksen ennen 1 päivää maaliskuuta 1993 ja jotka todistavat kyseistä jäsenvaltiota tyydyttävällä tavalla, että ovat tuottaneet asetuksen (ETY) N:o 1054/73 2 artiklan b kohdassa tarkoitetun vähimmäistuotannon.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä joulukuuta 1992.

Labels: 19
6